cyanic-selkie/wikianc huggingface dataset:
Cerbera manghas
Venenum
Folia fructusque cerberinum, valens cordi glycosidum continent, quod ab hominibus ingestum est venenosissimum. Homines antiqui suco arboris ad animalia venanda usi sunt. In Insulis Marchionis, homines fructum edere ut sibi mortem consciscerent habentur.
Mythologia
Propter semina venenosa, nomen generis de Cerbero deducitur, in mythologia Graeca nomine monstri, immanis trium capitum canis. In Madagascaria, semina ad homines regios venenandos adhibita sunt.
Onoldum
Onoldum (Germanice Ansbach, olim Onolzbach vulgo Anschba) vel Onoltzpachium est urbs et commune Bavaricum 39'839 incolarum (anno 2013).
Lingua Vasconica
Lingua Vasconica, Navarrorum aut Vasconum (Vasconice appellatur Euskara sed, pendens e dialecto, Euskera vel Uskara vel Üskara vel Eskuara dici etiam potest), est sola lingua sui gregis quae superest ex quo Linguae Indoeuropaeae in Europa occidentali dicebantur. Cum Vasconum antecessores iam linguam similem, antequam indoeuropaei huc pervenerunt, loquebantur, illa lingua in numero antiquissimarum Europae linguarum habetur. Aliqui putant linguam Ibericam antiquam Vasconicae cognatam esse. Loquuntur Vasconice circa 600 000 incolarum Hispaniae, praecipue in Vasconia et Navarra, sed quoque in Francia. Est lingua agglutinans sicut Finnica, Hungarica, Turcica. Certe a lingua Aquitanica orta, sola putatur inter linguas mundi, nisi forsitan cum lingua Iberica antiqua cognata sit. Lingua Aquitanica iam in Hispania et Aquitania ante Romanorum adventum exstitit.
Vasconica lingua primum scripta est in glossis Aemilianensibus et in glossis Picaudi. In medio aevo quoque lingua navarrorum est appellata. Primo fuit impressa anno 1545, Burdigalae, et librum primum fuit Linguae Vasconum Primitiae.
Linguae Vasconicae sunt etiam permultae dialecti.
Litterae atque phonetica Vasconicae linguae
Etiam habet hos digraphos:
Dum littera v adest in abecedario Vasconico, solum scripta est in verbis peregrinis, quia non littera propria est. Tantummodo sonus pro [v] non est sonus Vasconicus, et similiter ad verba peregrina pertinet. In verbis peregrinis nominibusque etiam litterae c, q, w, y utuntur.
Declinatio
Lingua Vasconica declinatur, et casus hi sunt:
Casus alii
== Modi dicendi ==
Bonum mane. – Egun on.
Bonum vesperum. – Arratsalde on.
Vale. – Agur.
Cura ut valeas. – Ondo ibili.
Quomodo vales? – Zer moduz?
Bene, gratias ago. – Ongi, eskerrik asko.
Quaeso. – Mesedez.
Gratias tibi ago. – Eskerrik asko.
Accipe sis. – Ez horregatik.
Loquerisne Anglice? – Ingelesez ba al dakizu?
Paulum Vasconice scio. – Euskara apur bat badakit.
Non intellego. – Ez dut ulertzen.
Quomodo Vasconice didicisti? – Nola esaten da hori euskaraz?
Textus exempli gratia
Commentatione prima Universae Iurum Humanorum Declaratio (a Consociatione Nationum):
Nova Guinea
Nova Guinea (vulgo Niu Kini; Anglice New Guinea; Batavice Nieuw Guinea) est insula in Oceano Pacifico, cuius litora borealia alluunt; ad meridiem, ab Australia freto Torresiano et maribus Arafurano et Curalino Nova Guinea separata est.
Insula secunda est orbis terrarum quod ad superficiem pertinet.
In partes duas divisa est: Papuam Novam Guineam, in oriente iacentem, et Papuam, ad Indonesiam spectantem.
Ram Mohan Roy
Ram Mohan Roy seu litteris Bengalicis রামমোহন রায় (natus in oppido Radhanagar Bengaliae die 22 Maii 1772; Bristolii mortuus die 27 Septembris 1833) fuit sectae religiosae Brahmo Samaj conditor, legatus imperii Mogolici iuxta Regnum Britanniarum, scriptor et diurnarius linguis Bengalica, Sanscritica, Persica, Anglica.
Et morem Sati, immolationis sui ratione castitatis, laborem impuberum et matrimonium coacticium interdixit et reformationem socialis conatus est.
Iatrebecca
Iatrebecca (Batave:Etterbeek) est commune Belgiae 42 902 incolarum.
Manua
thumb|400px|Despectus in [[Ofu et Olosegam, a Sili, vico per septentrionale Olosegae litus. Cacumen acutum est Sunuitao, apud Ofu, trans fretum apud Asagam de Olosega (sinistra parte).]]
Manua (Samoane: Manu‘a), vel Manua Circulus (Samoane: Manu‘a tele), consistit in tribus insulis praecipuis: Tau, Ofu, et Olosega, insulis tropicalibus ad Tutuilam in occidentalem fere 70 milia passuum (110 km) spectantibus et post annum 1904 Samoae Americanae partibus.
Geographia et Historia
Omnes tres insulae sunt insulae altae, residua montium flammas eructantium qui e mari exsurgunt apud fere 14° australi.
Caput Manuanum est Tau, vicus in insula Tau situs. Manua est pars Samoae Americanae, territorii ad Foederatas Americae Civitates pertinens, ad quas circulus concessus est a Tui Manua Elisala, principe Manuano, die 14 Iulii 1904, apud Faleulam, palatium Lalopuae in viculo situm (secundum sui gubernationis documenta, nunc in officina gubernatoris territorialis, 2004).
Muta bilabialis surda
Muta bilabialis surda est consonans, cuius symbolum IPA est p minuscula. Itaque littera simplici ea mutarum bilabialium surdarum species signatur, quae in linguis mundi usitatissima est, cum aliae rariores videlicet species signis diacriticis additis notentur. Consonantes huius generis sunt
Mutae bilabiales surdae sunt insuper consonantes orales, quia ex ore eduntur, et pulmoneae, quia aeris impetus e pulmonibus (potius quam glottide aut ore) egreditur.
Terentius Hill
Terentius Hill est artis cognomen histrionis Italici Marii Girotti (nati Venetiae die 29 Martii 1939), qui multos annos cum Bud Spencer egit.
Leo Blum
Leo Blum (Lutetiae natus die 9 Aprilis 1872 - obiit in Jouy-en-Josas Yvelinarum die 30 Martii 1950) fuit vir publicus Francicus ac ter Praeses Consilii.
Godefridus Bullionensis
Godefridus Bullionensis seu Goderfridus de Bullion (circiter anno 1060 natus, Baisy-Thy, propre Bruxellis - 18 Iulii 1100 Hierosolymis mortuus) fuit Flandrus eques et miles, qui dux expeditionis sacrae primae in historiam processit. Ab anno 1076 dominus Bullionii (cuius causa nomen hoc accepit) et comes Antverpiae fuit. Anno 1087 Lotharingiae Superioris thronum possidebat. Hierosolymate anno 1099 occupato rex primus Regni Hierosolymatini, licet dignitate rege non usus est. Eustachius II comes et Ida de Lotharingia (Galfridus IV principis Lotharingiae Superioris filia) puer secundus natus est, in linea materna familia sua usque ad Carolum Magnum reductus est.
Ruinae arcis Godefridi supra Bullionem urbem exstantes adhuc visuntur.
Renatus Viviani
Renatus Raphael Viviani (natus in Sidi-bel-Abbès, Algerium die 8 Novembris 1863 - obiit in Plessis-Robinson die 7 Septembris 1925) fuit vir publicus Francicus ac bis Praeses Consilii.
Aemilius Combes
Vita
Aemilius Combes, qui antea in seminario theologiae studierat, postea medicus factus est et contra Ecclesiam catholicam pugnavit. Combes enim fuit pater legis, quae anno 1905 Civitas Francica et Ecclesiam separavit.
Vichitr Vadakarn
Vichitr Vadakarn sive Wichit Wathakan (วิจิตรวาทการ; natus die 11 Augusti 1898; mortuus die 31 Martii 1962) fuit politicus Siamensis, scriptor de natione Thai et fautor nationalismi. Annis 1921-1926 Lutetiae in legatione Siamensi meruit. Eodem tempore cum studentibus Siamensibus amicitiam confecit, inter quos Pridi Phanomyong et Plaek Khittasangkha. Anno 1926, legato Charun obnoxius, a Lutetia ad Londinium promotus est; ibi ab epistulis meruit, legato principe Wan Waithayakon.
Liberty Comitatus (Florida)
Liberty Comitatus (Anglice:  Liberty County) est Floridae comitatus in Civitatibus Foederatis Americae 7021 incolarum (anno 2000). Comitatus, cuius caput est urbs Bristol, die 15 Decembris 1855 creatus est. In hoc comitatu vigesima pars incolarum (accurate 5.5 %) haud Anglice domu loquitur.
Turifer
Turifer est nomen datum ministro qui portat turibulum in ritibus Christianis. Turifer saepe adiuvatur a puero aut puella naviculifero nuncupato qui portat naviculam incensum continentem.
Thurifer
Turibulum
Turibulum sive Thuribulum est vas, saepissime a catenis suspensum, in quo comburitur incensum. In ritibus Christianis turibulum portatur a ministro "turifero" (vel "thurifero") appellato.
Turibulum fere ex aere aut argento fabricatur et constat cratera in qua carbo ardens ad incensum calefaciendum ponitur, et operculo quod, per unam e catenis, elevari et demitti potest ut incensum in crateram immittatur.
Amplissimum in orbe terrarum turibulum invenitur in Aede Cathedrali Sancti Iacobi Apostoli apud Compostellam in Hispania Boreoccidentali, quod suspensum a tecto ecclesiae ab octo hominibus movetur
Leon Comitatus (Florida)
Leon Comitatus (Anglice:  Leon County) est Floridae comitatus in Civitatibus Foederatis Americae 239452 incolarum (anno 2000). Comitatus, cuius caput est urbs Tallahassia, die 29 Decembris 1824 creatus est. In hoc comitatu decima quinta pars incolarum (accurate 7.6 %) haud Anglice domu loquitur.
Sho
Sho (nomen a Michael Everson et N. Sims-Williams anno 2002 inventum) fuit littera in abecedario Bactriano adhibita. Nec nomen verum huius litterae nec ordinem abecedarii scimus.
Manatee Comitatus
Manatee Comitatus (Anglice:  Manatee County) est Floridae comitatus in Civitatibus Foederatis Americae 274002 incolarum (anno 2000). Comitatus, cuius caput est urbs Bradeton, die 9 Ianuarii 1855 creatus est. In hoc comitatu octava pars incolarum (accurate 12.3 %) haud Anglice domu loquitur.
Marion Comitatus (Florida)
Marion Comitatus (Anglice:  Marion County) est Floridae comitatus in Civitatibus Foederatis Americae 258916 incolarum (anno 2000). Comitatus, cuius caput est urbs Ocala, die 14 Martii 1844 creatus est. In hoc comitatu minima pars incolarum (accurate 8.8 %) haud Anglice domu loquitur.
Philippus Pozzato
Philippus Pozzato (Italiane: Filippo Pozzato; natus apud Sandrigo in Venetia regione die 10 Septembris 1981), dictus Pippus (Italiane: Pippo), est birotarius Italicus.
Die 12 Iulii 2007, pro Manu Liquigas certans, vicit quintam Circuitus Franciae stationem, cursum a vico Cabliaco ad vicum Augustodunum.
Madison Comitatus (Florida)
Madison Comitatus (Anglice:  Madison County) est Floridae comitatus in Civitatibus Foederatis Americae 18733 incolarum (anno 2000). Comitatus, cuius caput est urbs Madison, die 26 Decembris 1827 creatus est. In hoc comitatu vigesima pars incolarum (accurate 4.8 %) haud Anglice domu loquitur.
Pridi Phanomyong
Pridi Phanomyong rebus iuridicus et politicis apud Sorbonam Lutetiae studuit, philosophiam politicam et oeconomicam Augusti Deschamps et Caroli Gide imbibit et amicitiam cum aliis discipulis confecit, inter quos Plaek Khittasangkha, Vichitr Vadakarn, Chom Churaratana, phra Sarasat Praban, Prayun Pamornmontri, Sindhu Songkhramchai. Anno 1927 in regnum reditus in ministerio iustitiae meruit; eodem tempore cum amicis res novas movere se paravit, dieque 24 Iunii 1932 monarchiam absolutam Siamensem everterunt. Mense Martio anni 1933 schema oeconomicum cooperativum Pridi proposuit, quo a sociis reiecto in exsilium missus est.
Bud Spencer
Bud Spencer est artis cognomen histrionis, actoris et natatoris Italici Caroli Pedersoli (nati Neapoli die 31 Octobris 1929; Romae mortuus die 27 Iunii 2016), qui multos annos cum Terence Hill egit.
Martin Comitatus (Florida)
Martin Comitatus (Anglice:  Martin County) est Floridae comitatus in Civitatibus Foederatis Americae 126731 incolarum (anno 2000). Comitatus, cuius caput est urbs Stuart, die 30 Maii 1925 creatus est. In hoc comitatu nona pars incolarum (accurate 11.3 %) haud Anglice domu loquitur.
Hatzegopteryx
Hatzegopteryx est exstinctum pterosaurum familiae Azhdarchidarum quod in Romania Aevo Cretaceo vixit. Reliquia ex quattuor calvis et viginti umeris constant. Nomen generis ex Hatzeg (loco in Transsilvania) et πτέρυξ (Graece, 'ala') appellatur.
Stigma
Stigma (neologismus systematis Unicode?) est ligatura mediaevalis in scriptura Graeca usitatus. In systemate numerali Graeco denotavit numerum sex sed  sex milia. Versio maiuscula huius ligaturae adhibita est (et fortasse creata?) ob utilitatem numeralem in officina typographica Abbatis Migne anno circiter 1850. Hodie litterae separatae adhibentur; in systemate numerali editores Graeci hodierni  et  utuntur, alii  et.
Thomas Morus
Sanctus Thomas Morus (Anglice Thomas More) fuit Anglicus causidicus, eques, inclytae civitatis Londinensis civis et Vicecomes, Angliae regni Cancellarius, Utopiae auctor, vir civilis, doctus et politicus, humanista, amicus Erasmo, amabilis pater, sanctus et martyr, "homo omnium horarum."
Vita
Londinii die 7 Februarii 1477/1478 spectabili familia Ioanni et Agne Moro natus. Adulescens (circa 1489-1491) Archiepiscopo Cantuariensi, Ioanni scilicet Morton qui Cancellarii Regni sustinebat partes, inservivit. Oxonii (circa 1491-1493) dein ac Londinii (circa 1493-1495, post 1496-circa 1501) iuridiciali disciplinae operam dedit studia sua in ampliorem humani cultus provinciam proferendo, speciatim in theologiam inque aetatis classicae litteras. Palaeograecum sermonem edidicit atque commercium habuit ac necessitudinem cum praeclaris artium renascentium fautoribus, in quibus Erasmus Desiderius Roterodamus (ab anno 1499) recensetur.
"ita pro incredibili morum suauitate facilitateque cum omnibus omnium horarum hominem agere et potes et gaudes," Opus epistolarum Des. Erasmi Roterodami, ed. P. S. Allen, H. M. Allen et H. W. Garrod, 11 tomi et index (Oxoniae: Clarendon P, 1906--47, 1958), I: #222, 460/20--21; cf. Encomium Moriae, in: Opera omnia Desiderii Erasmi Roterodami, Vol. 4/3, ed. C. H. Miller (Amstelodamum-Novi Eboraci: North Holland Co., 1979) 67/18--68/1.
"laicorum hominum decus et ornamentum." - Pius XI
Iussu Henrico VIII supplicio punitus est 6 Iulii anno 1535. Morus iudicio iniquo capite circumventus cum Iohanne Fischerio, Roffensi in Anglia episcopo, qui supplicio punitus est 22 Iunii.
Samuel Demeritt Felker
Samuel Demeritt Felker (natus Roffae, Nova Hantonia die 16 Aprilis 1859; ibidem mortuus die 14 Novembris 1932) fuit causidicus et politicorum peritus Civitatum Foederatarum factionis Democraticae, qui Roffae praefectus urbis, populi legatus in Camera Repraesentantum Civitatum Foederatarum, et ab anno 1913 usque ad annum 1915 Novae Hantoniae gubernator et negotiorum externorum minister fuit.
Ricardus Perry
Ricardus Perry, vulgo Rick vel plenius James Richard Perry (natus Haskell in oppido Texiae die 4 Martii 1950), est politicus Americanus factionis Republicanae, qui ab anno 2000 ad annum 2015 Texiae gubernator fuit, et secretarius energiae (a 2 Martii 2017 ad 1 Decembris 2019) in consilio Donaldi Trump meruit.
Cumulus stellarum globosus
Cumulus stellarum globosus est congeries stellarum formam sphaerae habens quae circa nucleum galacticum ut satelles movetur. Cumuli stellarum earum vocantur quae gravitate coniunctae sint et ad medium cumulum multo confertiores versentur. Numerus stellarum sese a paucis milibus usque ad multa deciens centena milia pertinet.
Multi eorum cumulorum abhinc plus quam centiens centena milia annorum orti sunt, itaque inter veterrimas res universi sunt. Eorum stellae plus minusve aequa aetate sunt nec lineas spectralis elementorum graviorum monstrant. (Tales stellae metallis pauperes extremae populationis II stellae appellantur.) Stellae metallis deficientes veterrimae esse putantur, cum elementa graviora demum post primas supernovas explosas dissipata sint.
Ecclesia Anglicana Wallensis
Ecclesiae Wallensis origines et historia mediaevalis
Cambria sive Wallia Britanniae Magnae plaga occidentali sita, traditionibus linguisticis, socialibus necnon spiritualibus distinctis praedita est.
Imperii Romani Britannia remota pars fidem christianam saeculis primis accepit. Tertullianus Origenesque Britannos Christianos testantur. Constantinus imperator Eboraci proclamatus, postea baptizatus est.
Saeculo quinto vel sexto monachi Britanni sive Hiberni fidem praedicabant. (Hiberni autem a praedicatoribus Britannis Evangelium receperant); Nomina praeclara sunt: Iltutus, Dewi, Teliavus, Paternus, Daniel, Beuno. Monasteria plurima iuxta vias romanas condiderunt. Ritum latinum secuti, computu paschali ab ecclesia romana divergebant. Saeculo octavo unitatem romanam redintegraverunt.
Post Normannorum victorias incolae ecclesiae occidentalis disciplinam plene recipiebant. Huius temporis ecclesiam descripsit Giraldus Cambrensis. Quattuor dioeceses firmiter constitutae, monasteria (oppidis prioratus Benedictinorum, rure Cisterciensium abbatiae) passim aedificata, circa mille octingentae paroechiae formatae sunt.
Bernardinus Corio
Bernardinus Corio (nobili loco natus anno 1459 Mediolani – mortuus circa annum 1519) fuit rerum gestarum scriptor, humanista et vir publicus Italicus Renascentiae, qui apud Ducum Mediolani Galeatii Mariae Sfortia, Ioannes Galeatius Sfortiae et Luvdovici Sfortiae curiam operam dedit. Ludovico deposto, de eo omnia ignoramus.
Nassau Comitatus (Florida)
Nassau Comitatus (Anglice:  Nassau County) est Floridae comitatus in Civitatibus Foederatis Americae 57663 incolarum (anno 2000). Comitatus, cuius caput est urbs Fernandina Beach, die 29 Decembris 1824 creatus est. In hoc comitatu minima pars incolarum (accurate 3.9 %) haud Anglice domu loquitur.
Miamia-Dade Comitatus
Miamia-Dade Comitatus (Anglice:  Miami-Dade County) est Floridae comitatus in Civitatibus Foederatis Americae 2,253,362 incolarum (anno 2000) primus Floridae et octavus Civitatum Foedratarum Americae quod ad incolas pertinet. Comitatus, cuius caput est urbs Miamia, die 18 Ianuarii 1836 creatus est. In hoc comitatu maxima pars incolarum (accurate 67.9 %) haud Anglice domu loquitur.
Romania (regio Italiae)
Romania seu Romandiola (Italiane Romagna) est historica terra Italiae et pars regionis administrativae Aemiliae-Romaniae.
Aemilia-Romania est omnis divisa in partes duas: Aemiliam et Romaniam vel Romaniolam enim. Partes minores sunt in Tusciae et Marchiarum regionibus et in Re publica Sancti Marini. Tusciae Romania Romandiolae cum dominio Florentino habet nomen. Romandiolae "meditullium", ut Dantes Alagherius dicit, Forum Livii est.
Historia
Regio historica  Romania vel Romaniola, Romandiola ac Flaminea ex provinciis Ravennae, Fori Livii - Curvae Caesenae constat. Romania parte ad orientem versa Bononiae provinciae cum urbe Foro Cornelii, parte ad septentriones versa Pisauri et Urvini Mataurensis provinciae (Marchiae), parte ad septemptiones versa Florentiae provinciae et parte ad orientem versa Arretii provinciae etiam composita est. Haec regio Romania appellatur, quia temporis irruptionum barbarorum non ad Langobardos sed ad Imperium Romanum orientale pertinebat.
Municipia Urbis metropolitanae Bononiensis in Romandiola
Municipia Urbis metropolitanae Bononiensis in Romandiola, 7 sunt.
Municipia Provinciae Ravennatis in Romandiola
Omnia municipia Provinciae Ravennatis in Romandiola sunt.
Arsinoë I (regina Aegypti)
Arsinoe I (Graece ), regina Aegypti, fuit filia Lysimachi regis Thraciae et Macedoniae. Anno 285 a.C.n. Ptolemaeo II regi Aegyptiorum nupsit et ei inter alios filium Ptolemaeum III peperit. Post mortem Lysimachi, patris sui, uxor eius, Arsinoe II novum maritum repudiavit et in Aegyptum fugit. Hic Arsinoe II favorem regis adepta est, qui, cum frater esset Arsinoes II, eam uxorem duxit et Arsinoen I 278 a.C.n. in exsilium misit.
Romania (regio Italiae)
Municipia Provinciae Foroliviensis-Caesenatis in Romandiola
Omnia municipia Provinciae Foroliviensis-Caesenatis in Romandiola sunt.
Municipia Provinciae Ariminensis in Romandiola
Omnia municipia Provinciae Ariminensis in Romandiola sunt.
Castella Rei publicae Sancti Marini in Romandiola
Omnia castella Rei publicae Sancti Marini in Romandiola sunt.
Municipia Urbis metropolitanae Florentinae in Romandiola
Municipia Urnis metropolitanae Florentinae in Romandiola, 3 sunt.
Municipia Provinciae Arretinae in Romandiola
Municipia Provinciae Arretinae in Romandiola, 2 sunt.
Georgius Gershwin
Georgius Gershwin (antea Iacobus Gershowitz) (natus Novi Eboraci 26 Septembris 1898, mortuus ibidem 11 Iulii 1937) fuit compositor et clavilista Americanus, qui cantica popularia (cum Israel Gershwin fratre maiore conlaborans), exempla musica orchestralia, ex quibus notissima est Rhapsody in Blue (scilicet 'Rhapsodia in Caeruleo'), et operam Porgy and Bess composuit. Opera theatris Americanis destinata composuit; Ira Gershwin frater ei versicula lyrica saepe scripsit. Morbido cerebelli tumore adfectus mortuus est. Musica eius ab iaze Americano et a musica Iudaeica Europae Orientalis movetur.
Henricus Krone
Iuventus et munus
Pater opifex fuit, qui mox post Henricum natum mortuus est. Tamen Hildesiae gymnasium frequentabat atque 1914 testimonium maturitatis adeptus est. Eodem anno studium theologiae catholicae Monasterii coepit, sed anno 1917 miles conscriptus est. Bello finito, anno 1920 Kieliae, Goettingae Monasterii linguis recentioribus, Latinae oeconomiaeque studebat. Referendarius et deinde ad annum 1923 Kieliae magister adiutor fuit. Eodem anno doctor philologiae promotus est.
Familia
Henricus Krone maritus fuit atque quattuor liberos habuit.
Cursus honorum
Krone anno 1923 sodalis factionis Centri factus et anno 1925 legatus Dietae Imperii Germanici electus est. Praesertim contra nazistas contendit. Itquae anno 1933 dimissus est et ab anno 1934 ad 1935 pro societate Caritate laboravit. Posthac mercenarius diurnus vitae sumptum aquirere coactus est. Ab anno 1939 iterum miles factus est. Post coniurationem 20 Iulii 1944 aliquamdiu in carcerem missus est. Post secundum bellum mundanum Krone cum aliis Berolini factionem CDU condidit. Anno 1949 legatus Dietae Foederalis Germaniae electus est et ab anno 1955 praeses legatorum CDU fuit. Iis annis consiliarius magna auctoritate apud cancellarium foederalem Conradum Adenauer 14 Decembris 1961 Administer Foederalis Officiorum Praecipuorum in consilio ministrorum Adenauer nominatus est et hoc officio et Ludovico Erhard successore tenuit. 13 Iulii 1964 Administer Foederalis Rerum Consilii Foederativi nominatus est et ad diem 30 Novembris 1966 mansit, cum consilium ministrorum Erhard finitum est. Ad annum 1969 legatus Diaetae Foederalis fuit.
Beauford Halbert Jester
Beauford Halbert Jester (natus in Corsicana die 12 Ianuarii 1893; mortuus prope Houston die 11 Iulii 1949), causidicus, fuit politicorum peritus  Americanus factionis Democraticae, qui inter alia ab anno 1947 usque ad annum 1949 Texiae gubernator.
Monroe Comitatus (Florida)
Monroe Comitatus (Anglice:  Monroe County) est Floridae comitatus in Civitatibus Foederatis Americae 79589 incolarum (anno 2000). Comitatus, cuius caput est urbs Key West, die 3 Iulii 1923 creatus est. In hoc comitatu quinta pars incolarum (accurate 21.4 %) haud Anglice domu loquitur.
Abecedarium Phoneticum Internationale
Abecedarium Phoneticum Internationale, saepe notum ob litteras primas nominis Anglici IPA (International Phonetic Alphabet ), sive Francogallici API (Alphabet phonétique international), est abecedarium phoneticum, a linguistis Francicis et Britannicis anno 1888 excogitatum, cuius ratio creandi est sonos omnium linguarum eodem orthographiae systemate explicare.
Ross Shaw Sterling
Ross Shaw Sterling  (natus in Anahuac die 11 Februarii 1875; Arce Vorthense mortuus die 25 Martii 1949) fuit politicorum peritus  Americanus factionis Democraticae, qui inter alia ab anno 1931 usque ad annum 1933 Texiae gubernator fuit.
Diaeta Imperii Germanici
Diaeta Imperii Germanici (Theodisce: Deutscher Reichstag) fuit parlamentum Germaniae annis 1871 - 1945.
Temporibus Monarchiae (1871 - 1918)
Anno 1867 Parlamentum Foederationis Germanicae Septentrionalis iam Dieta Imperii (Theod.: Reichstag) vocata est. Sed Dieta Imperii Germanici anno 1871 cum Imperio Theodisco Secundo conditum est. Legati iure suffragii aequo electi sunt. Electores omnes viri fuerunt, qui vicesimum primum annum finiverant. Parlamentum una cum Consilio Foederali de legibus et de aestimatione sumptuum decrevit. Sed consilium ministrorum creare ei non licuit.
Ninjutsu
Ninjutsu est ars martialis Iaponica. Ars consistit consiliorum et artium bellorum exercitatus ab shinobi vel Ninja. Sunt multi genera artium.
Diaeta Imperii Germanici
Tempore Rei publicae Vimariana (1920 - 1933)
Re Publica Vimariana anno 1918 declarata et constitutione rei publicae anno 1919 a Consilio Formae Civitatis Constituendae, quae nunc et a mulieribus electa est, promulgata parlamentum anno 1919 iterum Dieta Imperii Germanici nominata est. Nunc parlamenti auctoritate cancellarii et administri dimittuntur. Propter iurgia multa Dieta saepe dimittebatur et denuo eligebatur. Haec Dietae Rei publicae fuerunt:
Tempore dictaturae Nazistarum (1933 - 1945)
Anno 1933 Adolphus Hitler legem tulit, qua ipse leges dare potuit. Praeterea mox omnes legati sodales factionis NSDAP fuerunt. Itaque Dieta Imperii non magni momenti fuit. Tamen non abolita est: Nonnumquam Hitler ibi orationes habuit. Interdum et suffragia Dietae habita sunt, quae autem non libera fuerunt: Concessus ultimus 26 Aprilis 1942 fuit. Anno 1943 Hitler electionem proximam in annum 1947 distulit, ne inter Bellum eligeretur. Cum autem eo anno Germania victa et occupata esset, non iam suffragium factum est. Anno 1949 Dieta Foederalis Germaniae libere electa est.
Okaloosa Comitatus
Okaloosa Comitatus (Anglice:  Okaloosa County) est Floridae comitatus in Civitatibus Foederatis Americae 170498 incolarum (anno 2000). Comitatus, cuius caput est urbs Crestview, die 13 Iunii 1915 creatus est. In hoc comitatu minima pars incolarum (accurate 7.9 %) haud Anglice domu loquitur.
Cappa
Cappa
Somnus
Somnus est status conscientiae natura recurrens per defectum agnitionis sensusque et inertiam voluntariorum musculorum descriptus. Omnibus mammalibus fit, etiam hominibus, omnibus avibus, plurimisque bestiis serpentibus, amphibiis, et piscibus. Hominibus, partiter ut multis aliis mammalibus, somnus necesse est.
Absentia somni insomnia, in medicina morbus conceptus, appellatur.
Non raro hominibus perturbationes somni fiunt, sic non temere excogitata classificatio internationalis perturbationum somni (ICSD) est.
Functio somni
Somnus cum magnīs beneficiīs venit. Somnus confirmat systema immunitatis. Sine bono somno, defensoris incipit infirma et corpus fit expugnabilis contagionibus et morbīs. Somnus cerebro prodest, ubi reparat neurona, quia sinunt ut corpus certa motus et respirationis iussa talia faciat. Solutio hormontum somno afficitur, quorum incrementa somno solvuntur, quae magni sunt adolescentibus liberis et restaurationis rationibus velut refectioni musculorum. Medici credunt somnum bonum esse.
Summa somnī requisita
Infantēs egent sedecim horārum somnī cotidie. Liberi egent decem horārum. Adulescentēs egent nona horārum somnī. Adulti egent octo horārum somnī. Senes egent septem aut octo horārum. Gravidae mulierēs debeat dormīre duās horās plures quam ceterī adulti. Necesse est gravidō mulierī ad accipiendi additās horās somnī.
Effectus somni privationis
Fere convenit somnum neglegi. Si necessarium somnī non contingitur singulā nocte, hominēs fiunt privatī somnō. Hominēs somnō privati, decernant mediocriter, et habent se furiosē et tristiter. Hominēs perficiunt mediocriter opera. Discipuli mediocriter in ludo se gerunt.
Privatio somnī periculosa est. Hominēs fiunt inscitī et habent imminutionem in motibus sollertiae. Adulescentēs qui passurī sunt ultimas probationēs hiemē et verē fiunt privatī somnō studendi causa. Privatio somnī producit incrementum periculorum et calamitatibus et morbīs et confusionibus.
Numerus circadianus
Structurae somno servantes sunt praecipue systematis nervosi, minore in parte oculorum extra retinam, minore in parte systematis endocrinei. Partes cerebri, inter cetera, invenitur intra systema visuale, diencephalon, truncum cerebri:
Cyclus somni
Quoque nocte cycli quattuor vel quinque somni occurrunt. Structurae graduum somni sunt thalamus et cortex cerebri. Thalamus est cerebri structura insignis complurium nucleorum (collationum cellularum) intra diencephalon situs. Ex nucleis thalamicis generant oscillationes actiones electricas nuclei et lateralis posterior (LP) et ventralis posterior (VP), nuclei intralaminares, una cum nucleis non specificis reticularibus (NR).
Physiologia
Somni physiologia cursus temporales non minus quam duo ostendit: 1) Mutatio inter diem et noctem (numerus circadianus), 2) Mutatio somno ineunte inter gradus ("altitudinem") somni diversorum actionum cerebri.
Numerus circadianus
Numerus circadianus vigilantiae somnique pendet structuris paribus oculi, nuclei suprachiasmatici (horologii interni), ganglionis cervicalis superioris, glandulae pinealis (imparis) velut fibrarum nervalium trans thalamum ascendentium.
Ab retina ad melatoninum
Sub luce retinae cellulae ganglionares per tractum retinohypothalamicum informationem ad nucleum suprachiasmaticum mittunt, ubi horologium hoc internum ipsum signa circadiana ad nuclei paraventricularis partem autonomicam parvocellularem mittit. Postea informatio in columna intermediolaterali medullae spinalis superioris capitur. Deinde fibrae praeganglionares sympathicae in ganglion cervicale superius ducunt, postremo fibrae postganglionares in glandulam pinealem, quae hormon melatoninum secernit. Lucis effectus sane inversus est: Amissione lucis effectibus inhibentibus liberationis melatonini carent: fatigatio nocturna melatonino nunc liberato coepit.
Nucleus suprachiasmaticus horologium internum et centrale
Gubernatio centralis secundum mutationem diei noctisque in nucleus suprachiasmaticus (NSC) fit.
Rhythmi nocturni — vicissim gradus somni quattuor
Ineunte vicesimo saeculo, somnus hominis descriptus est per seriem quinque recurrentium graduum: quattuor non REM gradus et unus REM gradus. Deinde sextus gradus quoque additus est appellatus excitans, quo subiectus dormitet. Nuper tamen Academia Americana Somni et Medicinae (AASM) reductionem ad gradus somni REM R velut somni non REM N1, N2, N3 proposuit. Quoque nocte quater quinquiesve singularium cyclorum N1—N2—N3—N2—N1—R, circiter nonaginta minuta durante, decurruntur (vide imaginem).
Rapidi oculorum motus gradus (REM) notatur a gravibus physiologicis mutationibus, sicut celeri respiratione, maiore cerebrī agitatione, et relaxatione musculorum. Somnii nascent in REM gradu, maiore cerebro agitatione et paralyse maiorum musculorum voluntariorum.
Anno 1968 R ECHTSCHAFFEN et K ALES classificationem gradibus quinque divulgaverunt. Hodie distinguuntur gradus quattuor (R, N1, N2, N3), et cum exemplis EEG nexuerunt. Statu vigilante, cum oculis clausis, EEG frequentiam inter 8 Hz et 13 Hz, rhythmum alpha dictum, ostendit, et amplitudines undarum saepe inter 50 µV et 100 µV inveniuntur.
“Excitans” gradus
Hic “excitans” gradus plerumque refertur laxa vigila, quoniam inter gradu hoc, corpus se dormiendo parat. Omnes homines dormitant tentis musculis, et oculis celeriter moventibus. Deinde cum homines fiunt somniculosiores, corpus retardat. Musculi relaxant, et oculi sistunt movendi celeriter.
REM: somnus motuum ocularium rapidorum (R)
Post septuaginta ad nonaginta minutas, corpus in somnum rapidi oculorum motus intrat. Solitus est habere tres ad quinque spatia REM somni quaque nocte. REM gradus consociatur cum ratione motuum, retinens memorias, et tensionis levandae causa. Hominis respirationis est rapida, inaequalis, et tenuis. Cordis proportio crescit, sanguinis pressuram auget. Somnia exsistunt gradu hoc, sed non solum hoc tempore.
In neonatis gradus hic nominatur gradus A vel somnus activus nominatur.
Somniculosus gradus (N1, gradus 1)
Primus gradus consideratur somniculosus gradus. Est primus gradus ordine exemplarum quo “excitans” gradus non addatur. Ubi utens machinam scribendi somnum, medici videre possunt quinquaginta per centum deminutionem agitationis ex “excitata” gradu ad primum gradum. Gradu uno, oculi clausi sunt. Si homo excitatur primo gradu, sentiet defessus quasi non dormivisset. 1st gradus spatium habuit quinque ad decem minutarum. Hoc in gradu frequentia EEG aliquid tardior apparet: undae theta (4 — 7 Hz). Undarum amplitudines vel non vel haud mutata sunt.
Gradus levis somni (N2, gradus 2)
Secundus gradus constat ex spatio levis somnī quem scriptiones machinae scribendi somni describunt iterantibus verticibus et vallibus, affirmavitis et negativisque undīs. Undae monstratae lectione indicant spatia musculorum intentionis et relaxationis. Genus musculorum intentionis vīsus in secundō gradu etiam videatur aliis gradibus quo homo incitatur auditorio stimulo. Cordis velocitas retardat et temperatura corporis etiam retardat secundo gradu. Extremo hoc gradu, corpus paratur intrare altum somnum. EEG hic complexus K (undas delta (0.5 — 3.5 Hz) tantum biphasica altitudinis altae) et fusos (accelerationes frequentia brevissimas, ita formas fusiformes generantes) ostendit.
Gradus alti somni (N3, gradus 3 et 4)
Tertius et quartus gradus altī somnī sunt, quartus gradu etiam altior quam tertium gradum. Inter gradus hos, machina scribendi somnus monstrabit somnum undarum lentarum (seu δελτα somnus). Undae monstratae in scriptione tarde alta amplitudine sunt, quae indicant exemplar somni alti et numerosis continuitatibus. Si homo excitet inter hos alti gradus somni, sentiat defessus et confusus brevī. Altus somnus restituit vim corporī. Fluctio sanguinis cerebro imminuit et movet ad musculos in corpore restitutum physicam vim. Ratio immunitatis etiam confirmatur altis gradibus. EEG undas delta (0.5 — 3.5 Hz) - non solum biphasica, sed multiphasica - altitudinis altae demonstrat.
Somnus undarum lentarum
Somnus undarum lentarum ad gradum N3 (somni alti) refert. EEG undas delta (0.5 — 2 Hz) ostendit. Videtur ut somno undarum lentarum ineunte memoria declarativa consolidetur. Videtur etiam, ut certi stimuli acustici somno undarum lentarum dormientis cogitationes et memorias emendent.
Somnus neonatorum (0 — 2 menses nati)
Neonati usque ad duodeviginti horas dormiunt. Eo tempore incrementum corticum cerebri maximum est. Vitae hebdomadibus primis EEG ope tantum duo gradus somni distinguendi sunt: somnus REM (in infantibus littera 'A', somni a ctivi, designata) et somnus non REM (littera 'Q', somni q uieti — in adultis sane distinguuntur gradus N1, N2, N3 somni alti). Academia Americana Somni et Medicinae (AASM) somnus T ( t ransitionalis, inter REM et non REM observatus) addidit. In neonatis pars somni activi altus est: circiter 60%; valor praemature natorum altior apparet, usque ad 75%.
Somnus infantium (2 menses — 2 annos nati)
Normalis somnus infantium ab adultis differt. Imprimis biennio qualitas somni variat. Primum tarditas initii somni diminuit (a ca. 20 min sex menses natis, ad 8 min duos annos natis). Anno secundo ineunte, mutationes inter diem (vigilantiam) et noctem (somnum) stabiles erunt.
Somnus in senectute
Versus aetatem progredientem modi somnifici mutant et harum causae mutationum multiplices sunt : Praeterea numerus circadianus minus regularis apparet.
Praeventio et auxilium somni maioris
Anno 2021 Academia Americana Somni et Medicinae (AASM) mores qualitatis maioris somni commendavit. Commendationes sunt:
Psychotherapia
Pleraeque technicae psychotherapeuticae ad stimulorum gubernationem spectant. Gubernatio stimuli dicitur quam primum quivis discit, ut moribus certis effectus negativi emergant, simul ut moribus aliis nulli vel positivi effectus perficiantur. Ergo gubernatione stimulorum mores desiderabiles. Anno 1980 descriptum est programma insomniae, quod argumenta nominavit haec:
Hygiene somnifica
Hygiene somnifica ad commendationum collationem, quae ad effectus somnificos refert, ut temperaturam, lucem, strepitus.
Somni examinationes aestimationesque
In mala somni dignoscendis narratio aegrotis et proximis pernecesse sunt. Actigraphia informationem cursus somni dat. Polygraphia est aestimatio in laboratorio somnifico casuum specialium.
Actigraphia
Actigraphia est methodus non invasiva phases quietatis et vigilantiae et actionum distinguendi. Hodie actigraphus est apparatulus horologii armillaris instar; metitur actigraphus omnes motus, temperaturam, lucem circumferentiarum, voces, tremorem, resistentiam electricam cutis.
Morbi somnifici: ab somno ad dyssomniam et insomniam
Dyssomnia ad mutationem somni, insomnia potius ad perturbationes referunt.
Somnus et dementia
Somnus in morborum neurodegenerativorum cursu damnum patiatur.
Epilepsiae somno relatae
Nonnulla genera epilepsiarum cum somno coniuncta sunt. Videtur insuper, ut tractio aliorum morborum concomitantium, ut morborum respirationi relatorum, epilepsiis somno relatis levare possit.
Mare Flavum
Mare Flavum (Sinice 黃海) est corpus aquae quod inter Sinas et Coream iacet. Mare Occidentale sunt alia nomina maris.
Situs
A parte orientali paeninsula Coreana a mari Iaponico mare Flavum separat; per fretum Coreanum ad mare Iaponicum iter navigationis est. Ad meridiem mare Flavum mari Sinensi Orientali adiacet; confinum eorum est linea ab extremitate Coreae australi ad ostium fluminis Caerulei. Pars septentronalis maris Flavi saepe mare Bohaiense nuncupatur; ibi et sinus Leaotungensis paeninsulam Leaotung a terra continente separat.
Flumina
Flumen Flavum et Leao flumen in mare Flavum effunduntur.
Portus
Ultima Sinarum, cuius pars nunc est Portus Arturi priscus, et Portus Eduardi (Wēihǎi) portus maris Flavi sunt.
Edmundus Sixtus Muskie
Edmundus Sixtus Muskie, appellatus Ed Muskie (natus familia e Polonia oriunda in  Rumford Cenomannicae die 28 Martii 1914; Vasingtoniae mortuus die 26 Martii 1996), alumnus academiae Batesinae et universitatis Cornellianae, fuit causidicus et politicus Americanus factionis Democraticae. Ab anno 1955 usque ad annum 1959 Cenomannicae gubernator et Secretarius Civitatis Civitatum Foederatarum, id est negotiorum externorum minister fuit. Praeterea Muskie in senatu Civitatum Foederatarum Cenomannicae legatus fuit.
Ludgerius Westrick
Ludgerius (Theodisce: Ludger) Westrick (natus 23 Octobris 1894 Monasterii, mortuus 31 Iulii 1990 Bonnae) fuit vir publicus Germaniae et sodalis Christianae Democraticae Unionis Germaniae.
Iuventus et Munus
Pater fuit magister gymnasii, qui Ludgero quattuor annos nato mortuus est. Unus ex sex liberi familiae fuit. Tamen et ipse gymnasium frequentare potuit. Postquam Monasterii maturitatem anno 1914 adeptus est, miles Bello Orbis Terrarum I interfuit. Bello composito, Westrick Monasterii, Berolini, Vindobonae Coloniaeque iurisprudentiae et commercio studebat et anno 1921 primam probationem accepit et doctor promotus est. Deinde in Societate Coniuncta Chalybis rector venditionum operam dedit. Ab anno 1933 director Societatis anonymae Aluminii, postea Coniunctarum Societatum Industriae fuit. Bello Orbis Terrarum II composito annis 1948 – 1951 pro societate metallarum carbonis operam dedit.
Circumdarium
Circumdarium (Francogallice arrondissement ) est divisio administrativa in nonnullis civitatibus et urbibus adhibita, inter quas:
Franciscus Capra
Franciscus Capra, vulgo Frank appellatus (natus Francesco Rosario Capra die 18 Maii 1897 in Bisacquino Siciliae; mortuus die 3 Septembris 1991 in La Quinta Californiae), fuit moderator cinematographicus Americanus oriundus e Italia.
Praefectura
Imperatores Romani post Diocletianum praefecturis utebantur.
Civitates hodiernae
Civitates ubi praefecturae adhibentur:
Claudia Alta Taylor Johnson
Claudia Alta Taylor Johnson (nata die 22 Decembris 1912; mortua 11 Iulii 2007; nota fere omnibus agnomine Lady Bird) fuit uxor Lyndon Baines Johnson, praesidis Civitatum Foederatarum Americae; ea ipsa igitur fuit "principissa" rei publicae (Anglice: First Lady) a die 22 Novembris 1963 20 Ianuarii 1969 usque ad diem 20 Ianuarii 1969.
Cucullus
Cucullus (vocabulum a Gallis tractum; confer compositum bardocucullus) est velamentum vel tegumentum capitis, praecipue vestimentum monachorum.
Vocabulum apud Columellam reperitur: "cultam vestitamque familiam magis utiliter quam delicate habeat munitamque diligenter a vento, frigore pluviaque, quae cuncta prohibentur pellibus manicatis, centonibus confectis vel sagis cucullis."
Tlaloc
Tlaloc est Aztecorum deus pluviae et fertilitatis, cui saepe in sacrificium iuvenes immolabantur. Secundum mythologiam Aztecorum, Tlaloc dominatus est in tertiam aetatem mundi, sive Aetatem Pluviarum, in qua terribilis pluvia ignea terram vastavit, ut aves soli superesse possent. Haec aetas Navatlace est Nauiquiauitl.
Hadrianus Grenier
Hadrianus Grenier (Sanctae Fidei Fani die 10 Iulii 1976 natus) est actor etiam televisionis, pellicularum ductor et musicus Americanus. Iuvenis Hadrianus solus cum matre, nata familia oriunda e America Latina, Urbe Novo Eboraco vixit.
Arsinoë II (regina Aegypti)
Arsinoe II (Graece ), regina Aegypti, fuit filia Ptolemaei I regis et Berenicae uxoris eius. Circa annum 300 a.C.n. regi Thraciae Lysimacho nupsit, et post eius mortem (anno 281) fratri suo Ptolemaeo Cerauno; quo anno 279 mortuo, Arsinoe in Aegyptum venit. Hic celeriter favorem fratris, rex Ptolemaeus II sui adepta ei ante annum 274 nupsit, postquam uxorem suam, Arsinoen I, in exilium misit. Fuit ter Olympionica (auriga, quadriga equorum, quadriga pullorum) anno seu 276 seu 272 a.C.n.. Anno 270 aut 268 mortua est.
Paulinus Aquileiensis
Paulinus (natus inter annos 730 et 740, mortuus die 802), doctus et poeta, fuit Aquileiae patriarcha. Ecclesia Catholica eum sanctum veneratur et festum diem 11 Ianuarii celebrat.
Veii
Veii urbs magna Etruscorum saeculo 8 a.C.n. condita erat.
Historia
In aetate antiqua Veii Dodecapolis Etruscae urbes fuerunt. Semper Veientes cum Romanis bellum gerebant. Anno 396 a.C.n. Marcus Furius Camillus dictator Romanus urbem decem annos obsessam expugnavit, delevit atque incolas in servitutem duxit. Tempore imperatoris Augusti iterum municipium Veiorum conditum est. Quod municipium postea deletum est.
Clarum somnium
Clarum somnium est. .. .
Cum dormiens homo intellegit se somniare, clarum somnium fit. Fretus perspicuitis, somnians vel somnium movere vel somnio praeesse interdum potest; tamen, somnians etiam clarus potest, sed non somnio praeesse potest. Clara somnia inter somnum cum rapido oculorum motu (ROM) fere fiunt, qui aut quarta hora aut quinta hora somni fit et cuius primum spatium fere decima temporis momenta durat. Multus ROM somnus occasionem ad clarum somnium habitum amplificat.
Beneficia clarorum somniorum
Clara somnia multos futuros usus offerent quod somnia modos non habent. In somnio omnia licent, exempli gratia, multi homines in somniis volant. Homo clarum somnium somnians suo volatui praeesse peritius potest. Clara somnia hominem spectare ad timores sine vero periculo sinunt. Clara somnia quoque somnios tumultulosos minuunt. Licet orationes exercere. Somnia etiam homines quaestiones vitae vigilis exercere sinunt.
Georgius Catlett Marshall
Georgius Catlett Marshall minor (natus in Pennsilvaniae urbe Uniontown die 31 Decembris 1880; mortuus Vasingtoniae die 16 Octobris 1959), alumnus Instituti Militaris Virginiae, fuit generalis Americanus et Civitatum Foederatarum Secretarius Civitatis propositi quod eius nomen fert gratia clarus, nam propositum Marshallianum Europae post secundum bellum mundanum magnum auxilium dedit. Anno 1953 Marshall Praemium Nobelianum pacis abstulit.
Clarum somnium
Artes clarorum somniorum impellendorum
Multae artes sunt quae perspicue clarorum somniorum amplificant.
Somnia revocare opportunitatem perspecti amplificat. Nonnulli homines somnia in commentario scribunt. somnio relato, homo absurda eventa animadvertere coeperit. Absurdis eventis conspectis, homo perspectum efficere potest.
Alia ars experimentum veri est. vicinia hominis somnii investiganda est. investigans, homo aliquid quod non est re vera invenit; homo, ergo, ipsum in somnio esse scivit.
Alia ars se excitare somniorum revocandorum causa est. excitatus, homo sibi eventa somnii narrat. Dormiturus, homo suam attentionem in prius somnium intendit. Itaque, homo se somniare sciit.
Maxime, clara somnia tempus intentionemque postulant. Discere patientiam postulant, quod diversi homines diversis celeritatibus proficiunt. Tamen, etiamsi homo suis somniis praeesse interdum potest, aut suis somniis praeesse aut clarus esse non semper potest.
Artes in claro somnio
Multae artes quoque perspicuitatis retinentae causa sunt. initium rationis difficilis est. saepe novus clare somnians homo nimis commotione est. Nimim commotio in somnio dormientem excitat. Somnians homo sedatus est. Somnium et viciniam somnii explorare somniantem hominem saepe sedat.
Una ars aequum manere est se circumagere. Somnium ad novum locum movere potest. Cavendum est, quod haec ars quoque potentiam somniantem hominem rumpere viciniam somnii perdere habet. Se circumagere, tamen, clara somnia gravissime producit.
Clarum somnium stabilire, dormiens homo multis aliis artibus facere potest. Exempli gratia, in somnium dicere vel "perspicuitatem amplifica" vel "perspicuitas nunc" vel praeter propter somnium auget. de corpore tactile noli cogitare. Intende sensus in somnium. Manus tempta et spatium moti deprehende. Tuum corpus et terram vide. Verum somnii interroga.
Somniis praeesse
Somniis praeesse huius artis meta est. Somnians homo, si clarus et tranquillus est, facultatem suae mentis somniis praeesse lente instruit. Primum imperium minime valet; tamen, imperium post ab satis exercitatione firmatur. In claris somniis omnes facultates adsunt. dialectica interroganda est. Si homo rationi fretus est, somnium obstringit.
Primo, clare somnians homo parva singula mutat. Homo se somnio praeesse se admonet et vel colores mutari vel se volare imaginatur. Facultates infinita sunt. Verbis sententiisque iubere somnium mutandum optimus modus est.
Si homo somnia mutare modis non potest, alia moda imaginari desideratam res arcessitae potest. Exempli gratia, si homo silvam imaginari ex nihilo non potest, homo se ex aedificio exire in silvam imaginari saepe potest.
Oran Milo Roberts
Oran Milo Roberts (natus in  Laurens District, Carolina Meridionalis die 9 Iulii 1815; Austinopoli mortuus  die 19 Maii 1898), causidicus et iudex, fuit politicorum peritus  Americanus factionis Democraticae, qui inter alia ab anno 1879 usque ad annum 1883 Texiae gubernator.
Kyrgyzstania
Kyrgyzstania  seu Chirgisia (vulgo Кыргызстан; rite Kyrgyzice Кыргыз Республикасы, Russice Киргизская Республика, scil. "res publica Kyrgyzensis") est civitas in Media Asia. Est una e sex] liberis Turcicis civitatibus (cum Turcia, Atropatene, Turcmenia, Uzbecia, et Kazachstania). Mesogea et montana, Chirgisia Kazachstaniae septemtrione, Uzbeciae occidente, Tadzikistaniae austroccidente, et Reipublicae Populari Sinarum oriente finitima est. Caput et maxima urbs est Pisphecum (vulgo Бишкек).
Quadraginta radii solares in vexillo Chirgisico ad quadraginta stirpes Manae, fabularis herois, qui quadraginta regionales stirpes contra Uigures coniunxit, referunt, et graphicum elementum in solis medio ligneam coronam yurtae, portabilis domicilii, quo traditionaliter utebantur nomades in Mesasianis tesquis, depingit.